TRUE ออกหุ้นกู้ ชูดบ.3.05-4.5% ขายรายใหญ่-สถาบัน เปิดจองกลางพ.ค.นี้
TRUE ออกหุ้นกู้ ชูดบ.ขั้นต่ำ 3.05% สูงสุด 4.5% ขายรายใหญ่-สถาบัน เปิดจองกลางพ.ค.นี้
TRUE ออกหุ้นกู้ ชูดบ.ขั้นต่ำ 3.05% สูงสุด 4.5% ขายรายใหญ่-สถาบัน เปิดจองกลางพ.ค.นี้
22 เม.ย. 2563

นางสาวยุภา ลีวงศ์เจริญ หัวหน้าคณะผู้บริหารกลุ่ม ด้านการเงิน บริษัท ทรู คอร์ปอเรชั่น จำกัด (มหาชน) หรือ TRUE กล่าวว่า กลุ่มทรูตอกย้ำผู้นำโครงสร้างพื้นฐานโทรคมนาคมคมดิจิทัล มุ่งมั่นสร้างสรรค์นวัตกรรมสินค้าและบริการ พร้อมนำเทคโนโลยีล้ำสมัยพัฒนาคุณภาพโครงข่ายอย่างต่อเนื่อง เพื่อการสื่อสารที่ดีที่สุดของคนไทย
โดยบริษัท ทรู มูฟ เอช ยูนิเวอร์แซล คอมมิวนิเคชั่น จำกัด เตรียมเปิดขายหุ้นกู้ TUC ครั้งที่ 1/2563 จำนวน 2 ชุด เสนอขายให้แก่ผู้ลงทุนรายใหญ่และ/หรือผู้ลงทุนสถาบัน เพื่อนำเงินไปใช้ชำระคืนหุ้นกู้ที่จะครบกำหนด ทั้งนี้ แบบแสดงรายการข้อมูลการเสนอขายหลักทรัพย์และร่างหนังสือชี้ชวนยังไม่มีผลบังคับ เนื่องจากอยู่ระหว่างยื่นขออนุญาตต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) โดยคาดว่าจะเปิดจองซื้อและขอรับหนังสือชี้ชวนในช่วงกลางเดือนพฤษภาคม 2563
ทั้งนี้ หุ้นกู้ TUC ประเภทไม่ด้อยสิทธิ ไม่มีประกัน และมีผู้แทนผู้ถือหุ้นกู้ อายุ 1 ปี 6 เดือน อัตราดอกเบี้ยคงที่ 3.05-3.25% ต่อปี และอายุ 5 ปี 6 เดือน อัตราดอกเบี้ยคงที่ 4.25-4.50% ต่อปี จ่ายดอกเบี้ยทุก 3 เดือนตลอดอายุหุ้นกู้
โดยบริษัทฯได้รับการจัดอันดับความน่าเชื่อถือที่ระดับ BBB+ และแนวโน้มเครดิต “คงที่” จากบริษัท ทริสเรทติ้ง จำกัด เมื่อวันที่ 5 พฤศจิกายน 2562
พร้อมแต่งตั้งธนาคารกรุงเทพ ธนาคารกสิกรไทย ธนาคารไทยพาณิชย์ ธนาคารซีไอเอ็มบี ไทย และธนาคารธนชาต เป็นผู้จัดการการจัดจำหน่ายหุ้นกู้ โดยมีธนาคารกรุงศรีอยุธยา เป็นผู้แทนผู้ถือหุ้นกู้